3. Κασμίρ: σημερινή κατάσταση και προοπτικές (ψηφοφορία) 
- Έκθεση: Nicholson of Winterbourne
- Πριν από την ψηφοφορία επί της τροπολογίας 5:
Charles Tannock
(EN) Κύριε Πρόεδρε, θέλω να καταθέσω μια προφορική τροπολογία για τη διαγραφή της φράσης "επί του παρόντος" από την παράγραφο.
(Το Σώμα απορρίπτει την προφορική τροπολογία)
- Πριν από την ψηφοφορία επί της τροπολογίας 11:
Jo Leinen
(EN) Στα αγγλικά στο κείμενο αναφέρεται: "Προτρέπει την ΕΕ να υιοθετήσει αυστηρή στάση όσον αφορά την τήρηση της ρήτρας για τη δημοκρατία και τα ανθρώπινα δικαιώματα...και την αναζήτηση δυνατότητας για την καθιέρωση ειδικού διαλόγου περί ανθρωπίνων δικαιωμάτων με το Πακιστάν". Μετά ακολουθεί η προφορική τροπολογία: "όπως ήδη συμβαίνει με την Ινδία".
(Το Σώμα εγκρίνει την προφορική τροπολογία)
- Πριν από την ψηφοφορία επί της τροπολογίας 13:
Jo Leinen
(EN) Αναφέρεται: "[...] επισημαίνει στην Ευρωπαϊκή Ένωση και τη διεθνή κοινότητα ότι η διένεξη για το Κασμίρ εξακολουθεί να αποτελεί σοβαρό κίνδυνο εκδήλωσης συγκρούσεων στην περιοχή και πέραν αυτής [...]". Στην τροπολογία αναφέρεται: "[...] επισημαίνει στην Ευρωπαϊκή Ένωση και τη διεθνή κοινότητα ότι η διένεξη για το Κασμίρ εξακολουθεί να αποτελεί σοβαρό κίνδυνο εκδήλωσης συγκρούσεων στην περιοχή [...]".
(Το Σώμα απορρίπτει την προφορική τροπολογία)
- Μετά την ψηφοφορία επί της τροπολογίας 52:
Sajjad Karim
(EN) Κύριε Πρόεδρε, είχα την εντύπωση ότι λάβατε το αίτημά μου, μέσω της γραμματείας της Ομάδας ALDE, για την κατάθεση προφορικής τροπολογίας. Θα είχατε την καλοσύνη να ελέγξετε τις σημειώσεις σας;
Πρόεδρος
Μπορεί να ζητήθηκε, αλλά δεν βρίσκεται στα έγγραφά μου. Επομένως, πρέπει να συνεχίσουμε βάσει της ημερήσιας διάταξης.
